# Promet

Promet je terciarna dejavnost, ki obsega prevoz ljudi in blaga v širšem pomenu pa še pretok informacij iz enega kraja v drugega. To pomeni, da so pošta in telefon del prometa.

**Glede na to kaj prevaža delimo:**

* potrošniški ali osebni
* tovorni ali blagovni

**Glede na to kje se odvija ločimo:**

* kopni (cestni, železniški)
* vodni (pomorski, rečno-kanalski, jezerski)
* zračni (letalski)

Glede na to delitev ločimo različna omrežja.

### Zgodovinski razvoj

Najstarejši promet je potekal po rekah (rečni promet). Veliko prelomnico je pomenila industrijska revolucija. 19.stol. je obdobje železnic (Dunaj – Ljubljana – Trst  južna železnica). V 20.stol. avto postaja način življenja. Po 2. svetovni vojni poudarek na letalskem prometu.

#### Cestni promet

|  |  |
| --- | --- |
| Prednosti:   * možnost prevažanja od vrat do vrat * udobnost * individualna svoboda * prilagodljivost različnim razmeram | Pomanjkljivosti:   * prometni zamaški * pomanjkanje parkirišč * velika poraba energije * onesnaževanje okolja * prevažanje manjših količin blaga |

#### Železniški promet

|  |  |
| --- | --- |
| Prednosti:   * primeren za večje razdalje * cenejši od cestnega * manj onesnažuje okolje * varnejši | Pomanjkljivosti:   * železniško omrežje ni povsod razvito (vezano je tudi na reliefne razmere) * vezan na vozni red |

#### Vodni promet

* prevoz velike količine blaga na dolge razdalje
* je poceni, vendar počasen
* nevarnost izlitja

#### Zračni promet

* velika hitrost
* pomemben za daljše razdalje
* ob nesrečah je veliko število žrtev
* ni poceni

Vplivi prometa na pokrajino

Promet je porabnik prostora (cestišča, parkirišča, železniški tiri, letališča). Cestišča lahko zavzamejo najboljša kmetijska zemljišča. Promet močno vpliva na razmestitev različnih dejavnosti v prostoru. Promet onesnažuje okolje. Najbolj onesnažuje cestni promet. Razmere skušajo izboljšati z uporabo katalizatorjev, neosvinčenega bencina, avtomobilov na elektriko…